Exposició «COLOR DIRECTE». Obra de Roc Alabern, Oriol Hernández i Octavi Intente
2025-10-06 - 2025-11-01
Exposició COLOR DIRECTE
Roc Alabern, Oriol Hernández i Octavi Intente
Comissariat: Samuel Garrofé
La tècnica del Color directe en el còmic és un procés de coloració en què el color i els contorns negres no estan separats, cada vinyeta de còmic és aleshores una petita pintura en si mateixa.
Aquests sistemes proporcionen als dibuixants una gran llibertat de tècniques d’acoloriment: pintura, aerografia, collages, etc.
Aquesta exposició participa de l’ideari d’anteriors projectes creats per la secció Imatge del Laboratori Creatiu d’Amics de les Arts i Joventuts Musicals amb els que es vol reflexionar sobre tecnologia i arts visuals.
Organitza:
Secció Imatge del Laboratori Creatiu d’Amics de les Arts i Joventuts Musicals.
Exposició:
Sala La Cúpula d’Amics de les Arts i Joventuts Musicals.
Del dilluns 6 al divendres 31 d’octubre. De les 17:00 a les 20:00h.

Divendres 17 d’octubre, a les 19.00 h: Inauguració de l’exposició «Color directe». Obra de Roc Alabern, Oriol Hernández i Octavi Intente.

Imatge: Oriol Hernández

Pelat 60. Aquarel·les i obra sobre paper de Paco Roig
2025-10-11 - 2025-11-05
Pelat 60 és la denominació popular amb la qual els terrassencs anomenen el número 60 en el joc del quinto. Aquest també és el títol de l’exposició de Paco Roig que, coincidint amb el seu aniversari, presenta un resum dels treballs d’aquarel·la i obra sobre paper realitzats en els darrers dos anys.

📅 De l’11 d’octubre al 4 de novembre de 2025
📍 Sala d’exposicions Salvador Alavedra – Amics de les Arts i Joventuts Musicals

Sessions de model amb figura humana · Cada dilluns a AAiJM (18.30 h)
2025-10-20 18:30 - 19:30 (Europe/Paris)
Aquesta presentació amb diapositives necessita JavaScript.
🗓️ Cada dilluns, fins al juny (excepte Nadal i Setmana Santa)
🕠 De 18.30 a 19.30 h
📍 Sala Joaquim Cardellach – Entrada pel carrer del Teatre

👁️ Què són les sessions de model?
Són trobades setmanals per practicar el dibuix del natural a partir d’un/a model real.
No és un curs ni una classe dirigida, sinó un espai de pràctica compartida on cadascú treballa al seu ritme, en un ambient tranquil i creatiu.

🧑‍🎨 A qui s’adrecen?
A tothom que vulgui dibuixar figura humana, tant si ja té experiència com si vol començar de zero.
No cal cap nivell previ, només ganes d’observar, dibuixar i aprendre a partir de la pràctica.

✏️ Què cal portar?
Cada participant ha de portar el seu propi material de dibuix: paper, llapis, carbonet, aquarel·la o la tècnica que prefereixi.

🕰️ Com funciona una sessió?
Cada dilluns hi ha un o una model (tenim tres models que es van alternant entre ells/es).
Es fan:

3 sessions de 10 minuts
2 sessions de 15 minuts

Això permet treballar el traç ràpid, les proporcions i la mirada artística, en un ambient relaxat i concentrat.

💶 Quin és el preu?
El preu és per sessió individual:

3 € per a socis/es d’Amics de les Arts
6 € per a no socis/es [Vegeu avantatges de fer-se soci/a]

Es pot venir un dia puntual, tot i que es recomana una certa continuïtat per aprofitar millor l’experiència.

🤝 Per què t’hi has d’apuntar?

Per millorar la tècnica observant del natural.
Per connectar amb altres aficionats i artistes locals.
Per gaudir d’una hora de calma creativa cada dilluns.
I perquè no cal experiència prèvia: pots venir a provar-ho un dia!

📬 Més informació
Per a qualsevol dubte o per participar-hi:
📩 amicsdelesarts@amicsdelesarts-jjmm.cat
🌐 amicsdelesarts-jjmm.cat

Curs de teoria i pràctica de la narrativa – Nivell inicial (ELT (set. 2025 - jun. 2026)
2025-10-20 18:30
Professor: Toritaka Tokumei
📅 Setembre 2025 – Juny 2026
🕒 Dilluns, 18.30 – 20.30 h
📚 3 trimestres amb temàtiques diferenciades
Metodologia i nivell:

És un curs extens, de nivell alt i introductori, pensat per a persones que volen començar a escriure narrativa des de zero.
Taller estructurat en tres trimestres: (1) combinant teoria de la narratologia amb l’anàlisi de relats breus, fragments de novel·la i referents audiovisuals (cinema/televisió) per iniciar els primers exercicis d’escriptura; (2) aprofundint en aquests textos i vinculant els elements narratològics a qüestions d’estil, correcció i crítica literàries; i (3) orientant el procés cap a la creació autònoma d’una o més obres que potenciïn la creativitat i la veu pròpia.
El professor ofereix un enfocament molt amè i suggerent, capaç d’enganxar l’alumnat amb exemples i sorpreses constants.

Sobre el formador:

Figura d’altíssim nivell intel·lectual, ha estat vinculat a l’Escola Bloom.
Gran capacitat comunicativa: les seves classes es converteixen en experiències intenses i memorables.
Ha estat reconegut amb premis i és molt admirat pels qui han seguit els seus cursos.

💡 Ideal per qui vol començar a escriure narrativa i aprendre amb un professor apassionat i profund.
✚ Info
